32000R2451
L 282/7
JURNALUL OFÍCIAL AL UNIUNII EUROPENE
REGULAMENTUL (CE) NR. 2451/2000 AL COMISIEI
din 7 noiembrie 2000
de modificare a Regulamentului (CE) nr. 1622/2000 de stabilire a anumitor norme de aplicare a Regulamentului (CE) nr. 1493/1999 privind organizarea comună a pieței vitivinicole și de stabilire a Codului comunitar de practici și procedee oenologice, referitor la anexa XIV
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1493/1999 al Consiliului din 17 mai 1999 privind organizarea comună a pieței vitivinicole (1), astfel cum a fost modificat prin Regulamentul (CE) nr. 1622/2000 al Comisiei (2), în special articolele 43 și 46,
întrucât:
(1)
Anexa V partea C punctul 4 la Regulamentul (CE) nr. 1493/1999 prevede că limita de creștere a tăriei alcoolice a vinului în volume poate fi ridicată până la 1 % în anii în care condițiile climatice au fost deosebit de nefavorabile.
(2)
Articolul 23 al Regulamentului (CE) nr. 1622/2000 prevede că acești ani nefavorabili și zonele vitivinicole, regiunile geografice și soiurile de viță-de vie sunt stabilite în anexa XIV la regulamentul respectiv.
(3)
Din cauza condițiilor climatice deosebit de nefavorabile din anul 2000, limitele de creștere a tăriei alcoolice naturale stabilite în anexa V partea E nu permit să se producă vin în regiunile vitivinicole din Regatul Unit în care ar exista în mod normal cerere pe piață. Prin urmare, Regatul Unit ar trebui să fie autorizat să crească tăria alcoolică naturală cu până la 4,5 % vol., iar anul la care se referă această derogare, precum și celelalte informații relevante, ar trebui incluse în anexa XIV la Regulamentul (CE) nr. 1622/2000.
(4)
Măsurile prevăzute de prezentul regulament sunt conforme cu avizul Comitetului pentru gestionarea vinurilor,
ADOPTĂ PREZENTUL REGULAMENT:
Articolul 1
Anexa XIV la Regulamentul (CE) nr. 1622/2000 se completează după cum urmează:
„Anul
Regiunea vitivinicolă
Regiunea geografică
Soiul (dacă este cazul)
1
2000
A
Anglia, Țara Galilor
Auxerrois, Chardonnay, Ehrenfelser, Faber, Huxelrebe, Kerner, Pinot Blanc, Pinot Gris, Pinot Noir, Riesling, Schonburger, Scheurebe, Seyval Blanc și Wurzer”
Articolul 2
Prezentul regulament intră în vigoare a treia zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 7 noiembrie 2000.